(4)A tagállamok értesítik nemzeti díjrendszerük részleteiről a többi tagállamot és a Bizottságot. Az első értesítést [date of entry into force of this Regulation + 1 year]-án/-én kell elküldeni. A nemzeti díjrendszerek ezt követő aktualizálásáról évente kell értesíteni a többi tagállamot és a Bizottságot.

(3)Az a jóváhagyó hatóság, amely EU-típusjóváhagyást ad meg, szükség esetén a többi tagállam jóváhagyó hatóságaival együttműködve megteszi a szükséges intézkedéseket annak ellenőrzésére, hogy az (1) és a (2) bekezdésben említett intézkedések továbbra is megfelelőek-e, hogy a gyártott járművek, rendszerek, alkotóelemek vagy önálló műszaki egységek továbbra is megfeleljenek a jóváhagyott típusnak, a megfelelőségi nyilatkozatok pedig továbbra is megfeleljenek a 34. és 35. cikknek.

(4)A tagállamok yyyy/mm/dd-ig [PO: please insert the date 12 months after entry into force of this Regulation.] értesítik a Bizottságot az (1)–(3) bekezdés végrehajtását biztosító rendelkezéseikről, és haladéktalanul értesítik a Bizottságot az e rendelkezéseket érintő bármilyen későbbi módosításról.

94. cikk

Az 582/2011/EU rendelet módosításai

(1)Az 582/2011/EU rendelet a következőképpen módosul:

1. a 2a–2h. cikket el kell hagyni.

2. a XVII. mellékletet el kell hagyni.

(2)Az 582/2011/EU rendelet törölt rendelkezéseire való hivatkozásokat az e rendeletre vonatkozó hivatkozásnak kell tekinteni, és az e rendelet XVIII. mellékletének 4. pontjában található megfelelési táblázatnak megfelelően kell értelmezni.

95. cikk

A 2007/46/EK irányelv hatályon kívül helyezése

A 2007/46/EK irányelv 201X. január 1-jétől hatályát veszti.

A 2007/46/EK irányelvre vonatkozó hivatkozásokat az e rendeletre vonatkozó hivatkozásnak kell tekinteni, és az e rendelet XVIII. mellékletének 5. pontjában található megfelelési táblázatnak megfelelően kell értelmezni.

96. cikk

Átmeneti rendelkezések

(1)Ez a rendelet nem érvénytelenít semmilyen, valamely járműre, illetve rendszerre, alkotóelemre vagy önálló műszaki egységre [PO: please insert the date of application as mentioned in Article 98] előtt megadott egészjárműtípus-jóváhagyást vagy EU-típusjóváhagyást.

(2)A jóváhagyó hatóságok az (1) bekezdésben említett egészjárműtípus-jóváhagyások, valamint járművek, rendszerek, alkotóelemek és önálló műszaki egységek EU-típusjóváhagyásai kiterjesztését és felülvizsgálatát az e rendelet 31. és 32. cikkének megfelelően adják meg.

(3)Az (1) bekezdésben említett egészjárműtípus-jóváhagyások érvényességének legkésőbb [PO: please insert the date, which should be the date of application as mentioned in Article 98 + 5 years] meg kell szűnnie, és a jóváhagyó hatóságok ezeket az egészjárműtípus-jóváhagyásokat kizárólag az e rendelet 33. cikkének rendelkezéseivel összhangban újíthatják meg.

(4)Az e rendelet hatálybalépése előtt kijelölt műszaki szolgálatokat a 77. cikkben említett értékelésnek kell alávetni.

Az e rendelet hatálybalépése előtt kijelölt műszaki szolgálatok kijelölését az e rendelet hatálybalépésétől számított két éven belül meg kell újítani, amennyiben az adott műszaki szolgálatok megfelelnek az e rendeletben foglalt vonatkozó követelményeknek.

Az e rendelet hatálybalépése előtt kijelölt műszaki szolgálatok kijelölésének érvényessége legkésőbb e rendelet hatálybalépése után két évvel megszűnik.

97. cikk

Jelentéstétel

(1)A tagállamok 20xx. [PO: please insert the year, which should be the year of application as mentioned in Article 98 + 5 years] december 31-ig tájékoztatják a Bizottságot az e rendeletben meghatározott típus-jóváhagyási és piacfelügyeleti eljárások alkalmazásáról.

(2)Az (1) bekezdés értelmében benyújtott információk alapján a Bizottság 20yy. december 31-ig [PO: please insert the year, which should be the year 20xx as mentioned in paragraph 1 + 1 year] értékelési jelentést nyújt be az Európai Parlamentnek és a Tanácsnak e rendelet alkalmazásáról, beleértve a 9. cikk szerinti megfelelőség-ellenőrzés működéséről.

98. cikk

Hatálybalépés és alkalmazás

Ez a rendelet az Európai Unió Hivatalos Lapjában való kihirdetését követő huszadik napon lép hatályba.